《赠杨古澹》
宋代·何梦桂

南山有岑楼，岑楼高落星。
娟娟楼上女，悠悠抚朱绳。
高年猗兰操，翻作长短清。
世无千古人，惟遗千古心。
心长韵愈远，疏越难可闻。
曲尽无人听，月高风满城。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。